AQShda Joxar Sarnayev rasman o‘lim jazosiga mahkum qilindi

AQShning Boston shahri sudi majlisida Joxar Sarnayevga rasman o‘lim jazosi hukmi e’lon qilindi, deb xabar bermoqda “Gazeta.ru”. Hukmni e’lon qilish vaqtida sudya Sarnayev har doim “iblis timsoli” bo‘lib qolishini ma’lum qilgan.

Qayd etilishicha, Sarnayevga ma’naviy zararlar uchun jarima solinmaydi, biroq u sud xarajatlarini to‘lashi lozim. O‘zining so‘nggi so‘zida u terakt qurbonlarining qarindoshlaridan kechirim so‘ragan.
Eslatib o‘tamiz, 2013-yil 15-aprel kuni Bostondagi marafon chog‘ida portlash oqibatida uch kishi halok bo‘lgan. Teraktni sodir etganlikda ayblangan Tamerlan Sarnayev politsiyachilar tomonidan otib o‘ldirilgan, ukasi Joxar esa qo‘lga olingan.